polyglot-tagger/wikipedia-language-snippets-filtered huggingface dataset:
ఆడియో విడుదల కార్యక్రమంలో సమంత, ప్రణీత, వంశీ పైడిపల్లి, రఘుబాబు, హేమ, బండ్లగణేష్, దిల్ రాజు, రామజోగయ్య శాస్త్రి, శ్రీమణి, బి.ఎ.రాజు, అనంత్ శ్రీరామ్ తదితరులు పాల్గొని చిత్రయూనిట్ ను అభినందించారు. రాజమౌళి, వి.వి.వినాయక్ ఆడియో సీడీలను, థియేట్రికల్ ట్రైలర్ ను ఆవిష్కరించారు. సినిమా పాటలు ఆదిత్య మ్యూజిక్ ద్వారా విడుదలయ్యాయి. 2014 ఆగస్టు 21న జరిగిన ప్రెస్ మీట్ లో బెల్లంకొండ సురేష్ మాట్లాడుతూ "ఇటీవలే విడుదలైన ఈ చిత్ర ఆడియో పెద్ద హిట్ అయింది. ముఖ్యంగా ఎన్.టీ.ఆర్. పాడిన ‘రాకాసి రాకాసి’ పాట హైలెట్‌గా నిలిచింది. త్వరలోనే ట్రిపుల్ ప్లాటినమ్ డిస్క్ వేడుకలను నిర్వహిస్తాం" అని అన్నారు.
కార్తీక్‌ తన తల్లికి మరదలునే పెళ్ళి చేసుకుంటానని మాట ఇస్తాడు. తన చిన్నప్పుడే ఆ మామయ్య తన తండ్రితో విభేదించి సిటీకి వెళ్లి ఎదుగుతాడు. దాంతో ఇప్పుడు తన మరదలుని వెతుక్కుంటూ సిటీకి వచ్చి బాగ్యంని చూసి పొరబడి ఆమే తన మరదలు అనుకుని ఆమె వెంటబడతాడు. కొంతకాలం తర్వాత తన మరదలు ఆమెకాదు తను ఎప్పుడూ గొడవపడే ఇందు అని తెలుస్తుంది. ఇందు అప్పటికే తనకి తెలియని వ్యక్తితో ప్రేమలో పడింది. అలాంటి పరిస్ధుతుల్లో కార్తీక్ తల్లికి ఇచ్చిన మాట ఎలా నిలబెట్టుకున్నాడు?
ఈ సినిమా 2013 ఫిబ్రవరి 13న హైదరాబాదులో ప్రారంభమయ్యింది. చిత్రీకరణ హైదరాబాదులోని జూబ్లీ హిల్స్ ప్రాంతంలో 2013 ఆగస్టు 2న మొదలయ్యింది. హైదరాబాదులోని రామోజీ ఫిల్మ్ సిటీ, అన్నపూర్ణ స్టూడియోస్, గంధర్వ మహల్ సెట్, గచ్చిబౌలి అల్యూమీనియం ఫ్యాక్టరీ మొదలగు ప్రదేశాల్లో చిత్రీకరించగా మిగిలిన భాగం తమిళనాడు రాష్ట్రంలోని పొల్లాచి ప్రాంతంలో, రాజస్థాన్ రాష్ట్రంలోని జైపూర్ ప్రాంతంలో చిత్రీకరించారు. స్విట్జర్ల్యాండ్ దేశంలో ఒక పాటను చిత్రీకరించాక షూటింగ్ హైదరాబాదులో 2014 జూలై 23న పూర్తయ్యింది.
శ్రీ లక్ష్మీనరసింహా ప్రొడక్షన్స్ పతాకంపై బెల్లంకొండ సురేష్ నిర్మించిన సినిమా "రభస". సంతోష్ శ్రీనివాస్ దర్శకత్వం వహించిన ఈ సినిమాలో జూనియర్ ఎన్.టీ.ఆర్., సమంత, ప్రణీత ముఖ్యపాత్రల్లో నటించారు. ఎస్. తమన్ సంగీతం అందించారు. కోటగిరి వెంకటేశ్వరరావు ఎడిటరుగా, శ్యామ్ కె. నాయుడు ఛాయాగ్రాహకుడిగా పనిచేశారు. ఈ సినిమాకి కథ, చిత్రానువాదం, సంభాషణలు సంతోష్ శ్రీనివాస్ అందించాడు. పోరాటాలను రామ్‌ - లక్ష్మణ్‌, విజయన్ నేతృత్వంలో తెరకెక్కించారు. కళా విభాగంలో ఎ.ఎస్.ప్రకాష్ పనిచేసారు.
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి.
రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. గ్రామంలో కంకర రోడ్లు ఉన్నాయి.
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి. సమీప బాలబడి, ప్రాథమిక పాఠశాల నేరడిగొండలోను, ప్రాథమికోన్నత పాఠశాల కుమారిలోను, మాధ్యమిక పాఠశాల కుమారిలోనూ ఉన్నాయి. సమీప జూనియర్ కళాశాల నేరడిగొండలోను, ప్రభుత్వ ఆర్ట్స్ / సైన్స్ డిగ్రీ కళాశాల బోథ్లోనూ ఉన్నాయి. సమీప మేనేజిమెంటు కళాశాల నిర్మల్లోను, వైద్య కళాశాల, పాలీటెక్నిక్‌లు ఆదిలాబాద్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల ఆదిలాబాద్లో ఉన్నాయి.
కుప్తి , తెలంగాణ రాష్ట్రం, ఆదిలాబాద్ జిల్లా, నేరడిగొండ మండలంలోని గ్రామం. ఇది మండల కేంద్రమైన నేరడిగొండ నుండి 5 కి. మీ. దూరం లోను, సమీప పట్టణమైన నిర్మల్ నుండి 35 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు, ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
డా. టి.శ్రీరంగస్వామి , విరోధి నామ సంవత్సర శ్రావణ శుద్ధ పాడ్యమి తిథికి సరియైన 1949, జులై 25 వ తేదీన కరీంనగర్ జిల్లా తిమ్మాపూర్ మండలంలోని పర్లపల్లి గ్రామంలో టి.రామానుజస్వామి తాయమ్మ దంపతులకు జన్మించాడు. శ్రీవైష్ణవ సంప్రదాయానికి చెందిన ఇతడు శ్రీవత్సస గోత్రజుడు. బి.కామ్‌ చదివాడు. తెలుగులో ఎం.ఎ చేశాడు. విశ్వనాథవారి కృష్ణకావ్యాలు అనే అంశంపై కోవెల సంపత్కుమారాచార్య పర్యవేక్షణలో పరిశోధన చేసి కాకతీయ విశ్వవిద్యాలయం నుండి పి.హెచ్.డి.పట్టాపొందాడు. ఇతడు హైదరాబాదులో ఒక ప్రైవేటు కంపెనీలో మేనేజర్‌గా 1974-77ల మధ్య పనిచేశాడు. తర్వాత ప్రభుత్వంలో ఉద్యోగం రావడంతో వరంగల్ చేరి పోలీసు, ప్రజారోగ్య శాఖలలో పనిచేసి 2008లో పదవీ విరమణ చేశాడు. అంబేద్కర్ ఓపెన్ యూనివర్శిటీ, కాకతీయ యూనివర్శిటీలలో కౌన్సిలర్‌గాను, అరోరా డిగ్రీ కాలేజి వరంగల్‌లో పార్ట్‌ టైం లెక్చరర్‌గాను సేవలనందించాడు.
ఇతడు అన్ని ప్రక్రియలలో రచనలు చేశాడు. ఇతని రచనలు జనధర్మ,ఎక్స్‌రే,భావవీణ,ప్రజామిత్ర,అగ్రగామి,వరంగల్ వాణి, భారతి, సమాలోచన, శ్రీవాణి, ఆంధ్రప్రభ, ఆంధ్రజ్యోతి, ఆంధ్రభూమి, పత్రిక, మూసీ,సప్తగిరి, తెలుగు, వాజ్మయి, నేటి నిజం మొదలైన అనేక పత్రికలలో ప్రచురింపబడ్డాయి. ఇతని రచనలు ఇంగ్లీషు, హిందీ, కన్నడ, సంస్కృత, క్రొయేషియా భాషలలోనికి అనువాదమయ్యాయి. పుస్తకరూపంలో వచ్చిన ఇతని రచనలు
ఇతడు బోస్నియా కవితలను ఆంగ్లం నుండి తెలుగులోనికి, సింగపూర్ కవితలను ఆంగ్లం నుండి తెలుగులోనికి, ఆంగ్ల కవితలను తెలుగులోనికి, హిందీకవితలను తెలుగులోనికి అనువాదం చేశాడు. ఇంగ్లీషులో స్వంతంగా కవితలల్లాడు.
వరంగల్లు నుండి వెలువడే ప్రసారిక అనే సాహిత్య పత్రికకు గౌరవసంపాదకుడిగా ఉన్నాడు. శ్రీలేఖ సాహితి వెలువరించిన అనేక పుస్తకాలకు సంపాదకుడిగా వ్యవహరించాడు. ఇతడి సంపాదకత్వంలో వెలుగు చూసిన గ్రంథాలు
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి దోనే భవాని సర్పంచిగా ఎన్నికైనారు. ఉపసర్పంచిగా శ్రీమతి మత్తి పద్మ ఎన్నికైనారు.
కళాత్మకమైన ఈ హోటల్లో 127 డీలక్స్ గదులు, మరో 31 విలాసవంతమైన గదులు , 41 నివాస గదులు, 6 స్టూడియో సూట్లు, 5 డీలక్స్ సూట్లు, 3 ప్రీమియర్ సూట్లు, 1 రెసిడెన్సియల్ సూట్ వంటివి కలిపి మొత్తం 214 గదులున్నాయి. లోటస్ పేరుతో థాయ్ రెస్టారెంట్ లో భోజనశాల ఉంది. ఆరు సున్నా ఒకటి బార్, పాస్టా-చోకో బార్, హోటల్ ఎనిమిదో అంతస్తులో అక్వా రెస్టారెంట్ కూడా ఉన్నాయి. నగరంలోని లెదర్ ఇండస్ట్రీ వారి కోసం లెదర్ బార్ కూడా ప్రత్యేకంగా ఏర్పాటు చేశారు. ఈ హోటల్లో ప్రఖ్యాత షాపింగ్ కేంద్రంగా కూడా విరాజిల్లుతోంది. అతిథుల శారీరక దృఢత్వం, శరీర మర్ధన కోసం ప్రత్యేక వ్యాయామశాల కూడా ఈ హోటల్లో ఉంది. విదేశీ కరెన్సీ మార్చుకునే సేవలు కూడా ఇందులో అందుబాటులో ఉన్నాయి. అధునాతన అలంకరణతో పాటు హార్డ్ వుడ్ ఫ్లోర్ తో పార్క్ హోటల్ మొత్తం ఏయిర్ కండిషన్డ్ చేయబడింది.
ప్రస్తుత పార్క్ హోటల్ ప్రఖ్యాత చలన చిత్ర నిర్మాణ సంస్థ అయిన జెమినీ స్డూడియో సమీపంలో ఉంది. 1940 లో స్థాపించిన జెమినీ స్టూడియో చారిత్రాత్మక సినీ నిర్మాణ సంస్థగా ఉంది. ఎస్.ఎస్.వాసన్ అనేతమిళ సినీ నిర్మాత, తన మిత్రుడైన కె.సుబ్రహ్మణ్యానికి చెందిన “మోషన్ పిక్చర్ ప్రొడ్యూషర్స్ కంబైన్స్ స్టూడియో”ను వేలంలో కొనుగోలు చేసి ఈ స్థానంలో జెమినీ స్టూడియో నిర్మించారు. మౌంట్ రోడ్డులో ఉన్న “మోషన్ పిక్చర్ ప్రొడ్యూషర్స్ కంబైన్స్ స్టూడియో” 1940లో జరిగిన అగ్నిప్రమాదంలో పూర్తిగా ధగ్దమైంది. ఇదే స్థానంలో జెమినీ స్టూడియో పేరుతో పునర్ నిర్మించారు. ఆ తర్వాత కాలంలో ఈ స్టూడియో భారత ఉపఖండంలోని దిగ్గజ సిని నిర్మాణ కేంద్రాల్లో ఒకటిగా పేరుగాంచింది.
భారతదేశంలోని చెన్నై నగరంలో పార్క్ చెన్నై ఫైవ్ స్టార్ డీలక్స్ హోటల్ ఉంది. అన్నా ఫ్లై ఓవర్ దగ్గరలో పాత జెమినీ స్టూడియోప్రాంగణంలోని అన్నాసాలై ప్రాంతంలో ఈ హోటల్ ఉంది. చెన్నై నగరానికి గుండె కాయలాంటి అన్నాసాలై దగ్గరలో హోటల్ ఉండటం విశేషం. విదేశీయులు, వ్యాపారం కోసం, సెలవుల్లో గడపడానికి వచ్చే వారికి ఈ హోటల్ ఎంతో సౌకర్యవంతంగా ఉంటుంది. ఏపీజే సురేంద్ర గ్రూపులో ఇది ఒక భాగంగా ఉంది. ఈ హోటల్ ను మే-15, 2002లో దాదాపు రూ. 1,000 మిలయన్ల పెట్టుబడితో స్థాపించారు.
చెన్నై నౌకాశ్రయం నుంచి కేవలం 5 నిమిషాలు ప్రయాణిస్తే చెన్నై పార్క్ హోటల్ కు చేరుకోవచ్చు. చెన్నై అంతర్జాతీయ విమానాశ్రయానికి ఈ హోటల్ కేవలం 10 మైళ్ల దూరంలో ఉంటుంది.
పూర్తి సౌకర్యాలతో కూడిన గదుల్లో మినీ బార్, బాత్ టబ్ లతో కూడిన స్నానాల గది ఉంటుంది. పార్క్ హోటల్ గదుల్లో సమాంతర తెరతో కూడిన టీవీ సౌకర్యంతో పాటు, రెయిన్ షవర్ సౌకర్యం ఉంటాయి. ఈ హోటల్లో గదులన్నీ మనసుకు ప్రశాంతను కలిగించే రంగుల్లో ఉంటాయి. అదేవిధంగా పూర్తి స్థాయిలో విశ్రాంతిని కలిగించే మొత్తటి ఫోమ్ తో 10 అంగులాల మందంతో కూడిన పరుపులతో బెడ్స్ ఉంటాయి. అడగడుగునావిలాసవంతంగా ఉండే ప్రతి గదిలో 2-లైన్ల టెలిఫోన్ సౌకర్యంతో పాటు గదిలో సౌకర్యవంతంగా మాట్లాడుకునేందుకు వీలుగా కార్డ్ లెస్ ఫోన్, స్పీడ్ ఇంటర్నెట్ డాటా పోర్టు అందుబాటులో ఉంటాయి. పూర్తి స్థాయిలో ఫైవ్ స్టార్ సౌకర్యాలున్న ఈ హోటల్లో ఉచిత వాహన పార్కింగ్ వసతి ఉంది.
1970 ప్రాంతంలో జెమినీ పిక్చర్స్ తన కార్యకలాపాలనను తగ్గించి తన స్టూడియోలో ఉన్న పరికరాలను అద్దె ప్రాతిపదికన వ్యాపారం సాగించింది. 1990లో స్టూడియో ప్రాంగణంలోని ఓ మూలన రెండు పెద్ద భవనాలను నిర్మించారు. 21వ శతాబ్దంలో కోల్ కతాకు చెందిన పార్క్ గ్రూపు హోటళ్ల సంస్థ ఈ రెండు భవనాలను కొనుగోలు చేసి వీటిని విలాసవంతమైన ఫైవ్ స్టార్ హోటళ్లుగా తీర్చిదిద్దింది. మే_15, 2002లో ఈ హోటల్స్ ప్రారంభమయ్యాయి. అదే సంవత్సరం ఇండియన్ బ్యాంకు వేలం పాటలో మరో బ్లాకును రూ.930 మిలియన్లకు కొనుగోలు చేసింది. కొన్ని వివాదాల నేపథ్యంలో 2010లో చెన్నై మున్సిపల్ కార్పోరేషన్ తో హోటల్ యాజమాన్యం న్యాయపోరాటం చేయాల్సి వచ్చింది.
ఫోర్బ్ సంస్థ 2006లో ప్రకటించిన ఆట్రీయం జాబితాలో చెన్నై పార్క్ హోటల్ ను చేర్చడంతో పాటు హోటల్ కు చెందిన ఇటాలియన్ చెఫ్ అంటోనియో కార్లుక్కియో రూపొందించిన మెనూ భారత్ లోని అతి ఎక్కువ ధర పలికే టాప్ 10 రెస్టారెంట్ల జాబితాలో చోటు సంపాందించింది.
జిల్లాలో పలు గ్రానైట్ కొండలు ఉన్నాయి. ఇవి లఘు పర్వతారోహణకు అనుకూలంగా ఉన్నాయి. ఇక్కడ పురాతన గ్రానైట్ అక్టోపస్‌లు ఉన్నాయి. జిల్లాలో వనక్కల్‌వాల్, రెయింబ్లో వాల్ , అన్నా- తమ్మా ఉన్నాయి. అన్నా - థామా అంటే అన్న తమ్ముడు అని అర్ధం.
మరొక ప్రసిద్ధి చెందిన కొండ " రామదేవరబెట్టా ". సవందుర్గా ఇది డేవిడ్ లీన్ వ్రాసిన " ఎ పాసేజ్ ఆఫ్ ఇండియా " ఆధారిత చలనచిత్రం చిత్రీకరణ ప్రాంతాలలో ఇది ఒకటి. చిన్న తలుపులవంటి రాళ్ళతో తయారైన గుహల వంటి ఆకారాలు ఇక్కడ ఉన్నాయి. ఇక్కడా హిందీ చిత్రం " షోలే " చిత్రీకరణ జరిగింది.
రామగంగా పట్టు మార్కెట్‌కు ప్రసిద్ధి. భారతదేశంలోని అతిపెద్ద పట్టు పరిశ్రమల కేంద్రాలలో రామగంగా ఒకటి. జిల్లాలో బిదాబీ ఇండస్ట్రియల్ ప్రాంతం ఉంది. ఇక్కడ టయోటా, కోకా - కోలా, 1400 మె.వా కంబైండ్ సైకిల్ గ్యాస్- బేస్డ్ పవర్ ప్లాంట్ ఉంది.
రామగంగా సముద్రమట్టానికి 747 కి.మీ దూరంలో ఉంది. రామగంగా " రాకీ ఔట్క్రాంపింగ్‌ "కు ప్రసిద్ధి. సవన్‌దుర్గ, రామదేవరబెట్టా, ఎస్.ఆర్.ఎస్ , చెన్నపట్నా మొదలైన రక్‌క్లైంబింగ్ ప్రాంతాలు ఉన్నాయి.
1948 డిసెంబరు 1వ తేది ఆంధ్రుల సాంస్కృతిక కేంద్రమైన విజయవాడలో ఆకాశవాణి నెలకొంది. రెవిన్యూమంత్రి శ్రీ కళా వెంకట్రావు దాన్ని ప్రారంభించారు. 1 మీడియం వేవ్ పై ప్రసారాలు సాగేవి. ప్రసారశక్తి ఆరువేల చదరపు కిలోమీటర్లు. విజయవాడలో ఎగ్జిక్యూటివ్ యింజనీర్ బంగళాలో ఆరెకరాల స్థలంలో దీన్ని స్థాపించారు. అప్పట్లో బెజవాడ క్లబ్ అక్కడ వుండేది. దాన్ని అద్దెకు తీసుకున్నారు. 120 అడుగుల ఎత్తుగల రిలే టవర్ నెలకొల్పారు. . . రామచంద్రన్ తొలి స్టేషను డైరక్టరు. . . నారాయణస్వామి స్టేషను యింజనీరు. మదరాసు ' బి ' కేంద్రం నుండి తెలుగు కార్యక్రమాలు రిలే చేసేవారు. తర్వాత కొంతకాలానికి 1950 లో డా. అయ్యగారి వీరభద్రరావు స్టేషను డైరక్టరుగా చేరారు. రెండేళ్ళ పరిపాలనలో ఆయన ప్రసారాలలో నూతనత్వాన్ని కలిగించారు.
1962 ఆగష్టులో అప్పటి కేంద్ర ప్రసార సమాచార శాఖామాత్యులు డా. బెజవాడ గోపాలరెడ్డి వివిధ భారతి ప్రసారాల ' బి ' కేంద్రాన్ని ప్రారంభించాయి. 1971 మార్చి నుండి వాణిజ్య ప్రసారాలు ఆరంభమయ్యాయి. వ్యవసాయ ప్రసారాలు 1966 జూన్ 7 నుండి ప్రారంభమయ్యాయి. నిడుదవోలులో జరిగిన సభలో నీటి పారుదల శాఖామాత్యులు . . రాఘవులు వ్యవసాయ ప్రసారాలు ప్రారంభించారు. గుమ్మలూరు సత్యనారాయణ, కె. వి. సుబ్బారావు, వై. హనుమంతరావు, వ్యవసాయ విభాగానికి అధిపతులుగా మూడు దశాబ్దాలు ఈ కార్యక్రమాలను తీర్చిదిద్దారు. 1995 జూన్ లో మూడు దశాబ్దాల వార్షికోత్సవాన్ని వ్యవసాయ శాఖామత్యులు శ్రీ కోటగిరి విద్యాధరరావు బాపట్ల వ్యవసాయ కళాశాలలో జరిగిన సభలో నిర్వహించారు.
20 కిలోవాట్ల ప్రసారశక్తికి విజయవాడ కేంద్రస్థాయిని 1957 జనవరి 20న పెంచారు. ఆంధ్రప్రదేశ్ ముఖ్యమంత్రి డా. నీలం సంజీవరెడ్డి ప్రారంభించారు. తొలినాళ్ళలో స్టేషను డైరక్టర్లుగా సర్వశ్రీ . . రాజగోపాల్, . . బోస్, . . . నాయర్ వ్యవహరించారు.
తండ్రి రచయిత కావడంతో ఇతనికి చిన్నతనం నుండి సాహిత్యం పట్ల, రచనల పట్ల ఆసక్తి కలిగింది. పాఠశాలలో చదివే రోజులలో నాటకాలలో నటించేవాడు. తండ్రి ఇచ్చిన ప్రోత్సాహంతో ఇతడు మొదట ఈటీవీలో న్యూస్‌రీడర్‌గా చేరాడు. మొదటిసారిగా చిత్రం భళారే విచిత్రంలో కెమెరా ముందు కనిపించాడు. దానికంటే ముందు జె. కె. భారవి తీసిన రంగవల్లి సినిమాలో గుడి ముందు బిచ్చగాడి పాత్రను ధరించాడు. తరువాత దాసరి నారాయణరావు దర్శకత్వంలో సుమ హీరోయిన్‌గా 1996లో విడుదలైన కల్యాణ ప్రాప్తిరస్తు అనే సినిమాలో హీరోగా నటించాడు. ఆ సినిమా పెద్దగా విజయవంతం కాకపోవడంతో ఇతనికి తరువాత నటుడిగా అవకాశాలు రాలేదు. తిరిగి హైదరాబాదుకు వచ్చి ఈటీవిలో ఫ్రీలాన్సర్‌గా పనిచేశాడు. తరువాత మూడు సంవత్సరాల పాటు సుమారు ఏడు టెలివిజన్ సీరియళ్లలో నటించాడు. వాటిలో బాపు దర్శకత్వంలో వచ్చిన భాగవతం సీరియల్‌లో శుకమహర్షిగా నటించాడు. భక్త మార్కాండేయ అనే సీరియల్‌లో ఎన్.టి.ఆర్.జూనియర్‌తో కలిసి నటించాడు.
ప్ర‌ముఖ సినీ న‌టుడు నిర్మాతకు హైద‌రాబాద్ ఎర్ర‌మంజిల్ కోర్టు జైలు శిక్ష విధిస్తూ షాకింగ్ తీర్పు ఇచ్చింది. జూనియ‌ర్ ఎన్టీఆర్ హీరోగా పూరీ ద‌ర్శ‌క‌త్వంలో గ‌ణేష్ టెంప‌ర్ చిత్రాన్ని నిర్మించాడు.ఈ చిత్రానికి ర‌చ‌యిత వ‌క్క‌ంతం వంశీ క‌థ‌ని అందించిన విష‌యం తెలిసిందే. అయితే తనకు ఇవ్వాల్సిన రెమ్యునరేషన్ ఇవ్వలేదంటూ రచయిత వక్కంతం వంశీ కోర్టును ఆశ్రయించాడు. దీంతో కొన్ని రోజులుగా విచారణలో ఉన్న ఈ కేసుపై హైదరాబాద్‌లోని ఎర్రమంజిల్ కోర్టు తీర్పు వెలువరించింది. నష్ట పరిహారం కింద వంశీకి రూ. 15,86,550 చెల్లించాలని బండ్ల గణేష్‌ను కోర్టు ఆదేశించింది. నిర్లక్ష్యంగా వహించినందుకు ఆయనపై 6 నెలల జైలు శిక్ష కూడా విధిస్తూ తీర్పు చెప్పింది. తీర్పు అనంతరం బండ్ల గణేష్ బెయిల్‌కు దరఖాస్తు పెట్టుకోగా. జడ్జి బెయిల్ మంజూరు చేశాడు. ఈ వార్త‌ టాలీవుడ్‌లో సంచలనంగా మారింది.
వంశీ సినిమా రచయితగా ఎన్.టి.ఆర్.జూనియర్‌ నటించిన అశోక్ సినిమాకు కథను అందించాడు. తరువాత వరుసగా కిక్, ఉసరవెల్లి, ఎవరు, రేసుగుర్రం వంటి హిట్ చిత్రాల రచయితగా పేరు గడించాడు. ఇతడు ఉదయ్ కిరణ్, జూనియర్ ఎన్.టి.ఆర్, మహేష్ బాబు, రవితేజ, కళ్యాణ్ రామ్, అల్లు అర్జున్, గోపీచంద్ వంటి హీరోలు నటించిన సినిమాలకు కథలను అందించాడు. ఆర్.రఘురాజ్, సురేందర్ రెడ్డి, మల్లికార్జున్, వంశీ పైడిపల్లి, పూరీ జగన్నాథ్, విక్రం సిరికొండ, బి.గోపాల్ వంటి దర్శకుల సినిమాలకు పనిచేశాడు. ఇతడు అల్లు అర్జున్ హీరోగా నా పేరు సూర్య నా ఇల్లు ఇండియా అనే సినిమాకు మొదటి సారి దర్శకత్వం వహించడమే కాకుండా ఆ సినిమాకు కథను కూడా అందించాడు. ఇతని భార్య పేరు శ్రీవిద్య. వీరికి ఒక కుమార్తె ఆర్ణవి జన్మించింది.
ఇతడు దర్శకత్వం వహిస్తున్న నా పేరు సూర్య నా ఇల్లు ఇండియా సినిమా కథను కాపీ కొట్టాడని విమర్శలు వచ్చాయి. 2002లో విడుదలైన ‘యాంట్‌వోన్‌ ఫిషర్‌’ అనే సినిమాను ఫైండింగ్‌ ఫిష్‌ అనే పుస్తకం ఆధారంగా తెరకెక్కించారు. డెంజిల్ వాషింగ్టన్‌ దర్శకత్వం వహించిన ఈ చిత్రంలో హీరో అమెరికా నేవీ అధికారిగా కనిపిస్తాడు. ఈ పాత్రకు, అల్లు అర్జున్ పాత్రకు దగ్గర పోలికలు ఉండడంతో కాపీ కొట్టాడని వార్తలు వచ్చాయి. అయితే ఇతడు దానిని ఖండించాడు.
వంశీ చిత్తూరు జిల్లా, పుంగనూరు సమీపంలోని అరికెల అనే గ్రామంలో జన్మించాడు. ఇతని తండ్రి వక్కంతం సూర్యనారాయణరావు ప్రముఖ నవలా రచయిత. ఆయన తిరుమల తిరుపతి దేవస్థానంలో పనిచేశాడు. తల్లి స్వర్ణకుమారి గృహిణి. వంశీ తన తల్లిదండ్రులకు కలిగిన ముగ్గురు సంతానంలో పెద్దవాడు. తండ్రి ఉద్యోగరీత్యా ఇతని విద్యాభ్యాసం తిరుపతిలో జరిగింది. వెంకటేశ్వర విశ్వవిద్యాలయం నుండి డిగ్రీ పొందాడు.
వక్కంతం వంశీ ప్రధానంగా తెలుగు సినిమాలో రంగంలో పనిచేసే ఒక సినీరచయిత, నటుడు, టెలివిజన్ వ్యాఖ్యాత. రచయితగా ఆయనకు గుర్తింపునిచ్చిన సినిమా రవితేజ హీరోగా సురేందర్ రెడ్డి దర్శకత్వంలో వచ్చిన కిక్ . ఈయన హీరోగా దాసరి నారాయణరావు దర్శకత్వంలో కల్యాణ ప్రాప్తిరస్తు అనే సినిమా వచ్చింది. ఇందులో సుమ, కావ్య కథానాయికలు. ఈయన తండ్రి వక్కంతం సూర్యనారాయణరావు తెలుగు నవలా రచయిత.
గ్రీన్ కంప్యూటింగ్ ఉద్య‌మం ప్ర‌పంచ‌వ్యాప్తంగా వేగం పుంజుకుంటోంది. కంప్యూటింగ్ ఈరోజు సాధార‌ణ పౌరుడికి కూడా క‌నీసావ‌స‌రంగా మారిపోయింది. అయితే కంప్యూట‌ర్ల ధ‌ర‌లు కానీ, ఆప‌రేటింగ్ సిస్ట‌మ్‌, సాఫ్ట్‌వేర్ల ధ‌ర‌లు కానీ సామాన్య‌పౌరుల‌కు అందుబాటులో లేవు. ఇవ్వాళ్టికీ ఒక మధ్య‌స్థాయి కంప్యూట‌ర్ కొనాలంటే క‌నీసం 25 వేల రూపాయ‌ల ఖ‌ర్చుపెట్టాల్సివ‌స్తోంది. ఆపైన ఒరిజిన‌ల్‌ ఆప‌రేటింగ్ సిస్ట‌మ్‌, ఆఫీస్ సాఫ్ట్‌వేర్ల కోసం ఇంకో 20వేల రూపాయ‌ల ఖ‌ర్చుంటుంది. యాంటీవైర‌స్ కోసం ఏటా మ‌రో అయిదారు వంద‌ల రూపాయ‌ల అద‌న‌పు ఖ‌ర్చు. అంటే ఒక కంప్యూట‌ర్ కొన‌డానికి 45 వేల రూపాయ‌ల క‌నీస ఖ‌ర్చుంటోంది. మ‌ధ్య‌త‌ర‌గ‌తి, దిగువ మ‌ధ్య‌త‌ర‌గ‌తి ప్ర‌జ‌లు ఈ ధ‌ర‌ల్లో కంప్యూట‌ర్ల‌ను కొన‌గ‌ల‌గ‌డం అసాధ్యం. ఈ స‌మ‌స్య‌కు ప‌రిష్కారం చూపించ‌గ‌లిగేది గ్రీన్ కంప్యూటింగ్ పద్ధతి.
మ‌రోవైపు ప్ర‌పంచ‌వ్యాప్తంగా కంప్యూట‌ర్ వ్య‌ర్ధాలు విప‌రీతంగా పేరుకుపోతున్నాయి. అవ‌స‌రం వున్నా, లేకున్నా ప్ర‌తి మూడేళ్ల‌కీ ఒక‌సారి కంప్యూట‌ర్ సీపీయూను అప్‌డేట్ చేస్తుండ‌డం వ‌ల్ల పాత కంప్యూట‌ర్ల‌న్నీ ప‌నిచేసే స్థితిలో వున్న‌ప్ప‌టికీ ఈ-వేస్ట్‌గా మారిపోతున్నాయి. వీటిని స‌మ‌ర్థ‌వంతంగా ఉప‌యోగించుకోగ‌లిగితే ఎల‌క్ట్రానిక్ కాలుష్యాన్ని చాలావ‌ర‌కూ త‌గ్గించ‌వ‌చ్చు. దీనికి కూడా గ్రీన్‌కంప్యూటింగ్ మాత్ర‌మే ప‌రిష్కారం.
గ్రీన్ కంప్యూటింగ్ పేరుతో ప్రపంచవ్యాప్తంగా నడుస్తున్న ఉద్యమం ప్రధాన ఉద్దేశం ఆధునిక ఎలక్ట్రానిక్ టెక్నాలజీ వల్ల పర్యావరణానికి జరిగే ముప్పుని, వినియోగదారునికి అధికంగా అయ్యే ఖర్చును తగ్గించే ప్రక్రియల సమాహారం ఇది.
నిజాం పాలనాకాలంలో హైదరాబాదు రేడియో కేంద్రం నుంచి ప్రసారమైన ‘నషర్’ కార్యక్రమాల్లో పాల్గొనేది. చాలా రేడియో ప్రసంగాలు వ్రాసింది. సంసార, కుటుంబ సంబంధమైన ఇతివృత్తాలతో వ్రాసిన ఇందిరాదేవి కథలు, వ్యావహరిక భాషలో, సరళ శైలిలో ఉన్నాయి. తన కథల్లో వరంగల్ జిల్లా ప్రజా జీవితాన్ని చిత్రించింది. తన కథలలో స్త్రీ పురుషుల మనస్తత్వాలను సుకురమారంగా చిత్రించింది. ఆమె వ్రాసిన కథలు భారతి, గృహలక్ష్మి, ఆంధ్రజ్యోతి, చిత్రగుప్త, ఆంధ్ర కేసరి, శోభ, ప్రజామిత్ర, వనితాజ్యోతి వంటి ప్రముఖ పత్రికల్లో ప్రచురితమయ్యాయి. తను వ్రాసిన కథలను సంపుటిగా అచ్చు వెయ్యకపోయినా, దాదాపు ఆరు దశాబ్దాల పాటు రచించిన రేడియో ప్రసంగాల్లో ప్రముఖమైన వాటిని ఎంపికచేసి ఆమె “మసకమాటున మంచి ముత్యాలు” పేరుతో 1995లో అచ్చువేసుకుంది. కుటుంబ వ్యవస్థ, స్త్రీ పురుష సంబంధాల్లోని వైరుధ్యాలు, సామాజిక సమస్యలు, మనిషి మనస్తత్వ వైచిత్రి వంటి అనేక అంశాల్ని ఇతివృత్తాలుగా చేసుకొని ఆమె ‘వాయిద్యం సరదా’, ప్రథమ పరిచయం’, ‘ప్రాప్తం’, ‘ఏకాకి’ వంటి చాలా కథలు వ్రాసినా, సుమారు పాతిక మాత్రమే లభ్యమైనాయి. వాటిల్లో మనుషుల్లోని సున్నితమైన మానసిక విశ్లేషణని ఆవిష్కరిస్తూ వ్రాసిన కథ ‘పందెం’ ప్రముఖమైనది.
పధ్నాలుగో ఏటే పాఠశాల తరపున సాహిత్య సంచికల్ని వెలువరించింది. ఆమె అనేక సామాజిక, సాంసృతిక ఉద్యమాల్లో పాలు పంచుకునేది. ఆంధ్రయువతి మండలి వ్యవస్థాపకులలో ఆమె ఒకరు. ఇందిరాదేవి సాంఘిక సంస్కరణోద్యమ సారథిగా ఎన్నో పోరాటాలు చేసింది. వాటిలో ముఖ్యమైనది బాల్య వివాహాల పట్ల నిరసన. అందువల్లనే తాను స్వయంగా యుక్తవయస్కురాలు అయిన తర్వాతనే ఆమె వివాహం చేసుకున్నది. 1937లో నిజామాబాదులో జరిగిన ఆంధ్ర మహాసభకు అనుబంధంగా జరిగిన ఆంధ్రమహిళాసభలకు ఇందిరాదేవి అధ్యక్షత వహించింది.
ఈమె భర్త నందగిరి వెంకటరావు వృత్తి రీత్యా న్యాయవాది. తొలితరం తెలంగాణ కథకుల్లో అగ్రగణ్యుడు. ఆంగ్ల, తెలుగు, ఉర్దూ భాషల్లో ప్రసిద్ధ కథా రచయిత. 1926-35 సంవత్సరాల మధ్యకాలంలో 50కి పైగా కథలు వ్రాశాడు. ‘గిరి’ అనే కలం పేరుతో భారతి, ఉదయిని, కృష్ణాపత్రిక, సమదర్శిని, సుజాత, గోలకొండ పత్రికల్లో ఈ కథలు అచ్చయ్యాయి. ఈయన 1935లోనే ప్రథమ అఖిలాంధ్ర కథకుల సమ్మేళనాన్ని హైదరాబాదులో నిర్వహించాడు.
ఇందిరాదేవి సెప్టెంబరు 22, 1919 న హనుమకొండలో జన్మించింది. ఈమె తండ్రి వడ్లకొండ నరసింహారావు సంఘ సేవకుడు. నారాయణగూడ బాలికల పాఠశాలలో ప్రాథమిక విద్యాభ్యాసం పూర్తిచేసి తర్వాత ముంబై లోని శ్రీమతి నాతీబాయి దామోదర్ థాకర్సే మహిళా విశ్వవిద్యాలయంలో చదివి, 1937లో బి.ఎ. పట్టబద్ధురాలైంది.
పవర్ సప్లై యూనిట్ అనేది కంప్యూటర్ యొక్క అంతర్గత భాగాల కోసం మెయిన్ ను లో-వొల్టేజిగా మారుస్తూ పవర్ ను నియంత్రిస్తుంది. ఆధునిక వ్యక్తిగత కంప్యూటర్లలో సర్వత్రా స్విచ్ మోడ్ పవర్ సప్లై ఉపయోగిస్తున్నారు. కొన్ని పవర్ సప్లైలు ఇన్‌పుట్ వొల్టేజి కొరకు మాన్యువల్ సెలెక్టర్ కలిగి ఉన్నాయి, అయితా ఇతరత్రా సప్లై వొల్టేజికి ఆటోమేటికల్లీ ఆడాప్ట్ కలిగి ఉన్నాయి. అత్యధిక ఆధునిక డెస్క్‌టాప్ వ్యక్తిగత కంప్యూటర్ పవర్ సప్లైలు ఫార్మ్ ఫ్యాక్టర్, వోల్టేజ్ టాలరెన్సులు కలిగి ఉండి స్పెసిఫికేషన్ కు అనుగుణంగా ఉన్నాయి. అయితే పవర్ సప్లై మెయిన్ సప్లైకి అనుసంధానించబడి ఉంటుంది, ఇది నిరంతరం 5 స్టాండ్‌బై వోల్టేజిని అందిస్తుంది, అలా అది కంప్యూటర్, కొన్ని పెరిఫెరల్స్ ల ఫంక్షన్లను నిలకడగా ఉంచే ఆధారితం. పవర్ సప్లైలు మదర్‌బోర్డు నుంచి వచ్చే సిగ్నల్ ద్వారా ఆన్, ఆఫ్ చేయబడతాయి. ఇవి స్పెక్ లో వోల్టేజి ఉన్నప్పుడు సూచనగా మదర్‌బోర్డుకు సంకేతాన్ని కూడా అందిస్తాయి, అలా ఇది కంప్యూటర్ పవర్ అప్, బూట్ రక్షణకు వీలు కల్పిస్తుంది. ఇటీవలి పవర్ సప్లై యూనిట్ ప్రామాణికం 2008 మధ్యకాలం యొక్క వెర్షన్ 2.31.
ఆయన అసలుపేరు దేవీదాస్ దేబూజీ. గాడ్గే బాబా మహారాష్ట్రలోని అమరావతి జిల్లాకు చెందిన అంజన్గావ్ తాలూకాకు చెందిన షేన్గావ్ గ్రామంలోని రజక కుటుంబంలో జన్మించారు. ఆయన తల్లిదండ్రులు జింగ్రాజీ, సక్కుబాయిలు. వారు రజక కులంలో జన్మించినా తండ్రితాతల కాలం నుంచే ఉన్న భూమిని సాగుచేసుకుంటూ జీవించేవారు. తండ్రి దేబూజీ చిన్నతనంలోనే మద్యపానానికి బానిసై మరణించడంతో దేబూజీ మేనమామ ఇంట్లో ఆశ్రయం పొందారు. మేనమామ కూడా మంచి భూవసతి కలిగినవాడు కావడంతో దేబూజీ ఆయన పశువుల్ని చూసుకుంటూ, పొలంపనులు చేస్తూ కుటుంబంలో మంచిపేరు తెచ్చుకున్నారు. చిన్నతనం నుంచీ భజనమండళ్ళలో కీర్తనలు, పాటలు పాడుతూ చుట్టుపక్కల గ్రామాలలో కూడా ప్రఖ్యాతిపొందారు. ఆయన సన్యాసాశ్రమ పూర్వపు జీవితంలో ఒక ముఖ్యమైన ఘటన జరిగింది. షావుకారు తన ఆస్తిని అన్యాయంగా ఆక్రమించుకోబోగా దానిని సహించలేక ఎదురుతిరిగారు. షావుకారు గూండాలను పంపితే దేబూజీ ఒక్కడే వారందరినీ తన్ని తరిమేశారు.
దేబూజీ తన 29వ ఏట ఫిబ్రవరి 5, 1904న కుటుంబాన్ని అర్థరాత్రివేళ విడిపెట్టి వెళ్ళిపోయారు. ఆ సమయంలో ఆయనకు తల్లి, తాత, భార్య, పిల్లలు ఉన్నారు. అప్పటికే ఆయన ఇద్దరు బిడ్డల తండ్రి కావడంతోపాటుగా భార్య గర్భవతిగా ఉంది. అనంతరకాలంలో ఆయన సన్యాసం స్వీకరించి, గాడ్గేబాబాగా సుప్రసిద్ధులయ్యారు. తర్వాతి కాలంలో ఆయన కుటుంబం అనుసరించగా వారిని ఎప్పటిలాగానే సామాన్యమైన పూరిల్లులో ఉంచారు.
గాడ్గే బాబా ఆధ్యాత్మిక విషయాలను బోధించడంతో పాటుగా సాంఘిక సమస్యల గురించి ప్రజల్లో చైతన్యం కలిగించడం, సేవాకార్యక్రమాలు చేపట్టడం వంటివి చేసేవారు. ఆకలితో వున్నవారికి ఆహారం, దాహంతో అలమటిస్తున్నవారికి నీరు, దుస్తులు లేనివారికి వస్త్రాలు, పేదలకు నాణ్యమైన విద్య, రోగులకు వైద్యం, తలదాచుకునేందుకు నివాసం, జంతువులకు రక్షణ, నిరుద్యోగులకు ఉపాధి, నిస్సహాయులకు ఆలంబన, పేద యువతీయువకులకు వివాహం జరగాలని ఆశించి, అందుకోసం జీవితమంతా కృషిచేశారు. భక్తులను ప్రోత్సహించి, వారి విరాళాలతో మహారాష్ట్ర వ్యాప్తంగా 150 పాఠశాలలు, ధర్మశాలలు, శరణాలయాలు, గోశాలలు, ఆస్పత్రులు, విద్యార్థినుల వసతి గృహాలు నిర్మించారు. వందలాది సేవాసంస్థలను, ట్రస్టులను నిర్మించిన బాబా తన కుటుంబసభ్యులను, బంధువులను ఆయా ట్రస్టుల్లోని పదవుల్లో నియమించకుండా సేవాభిలాష ఉన్న సహచరులనే ఎంపికచేసి నియమించడం విశేషం. జ్యోతీరావ్ ఫులే అనంతరం మహారాష్ట్రలో అత్యంత సామాజిక కార్యకర్తగా పేరుగాంచిన వ్యక్తులలో గాడ్గే బాబా ఒకరు.
బాబా కులవివక్షను, కులతత్త్వాన్నీ తీవ్రంగా వ్యతిరేకించేవారు. గాడ్గే బాబాను ఎవరైనా మీదే కులం అని ప్రశ్నిస్తే, నేను దళితుణ్ణని సమాధానం చెప్పేవారు. పండరిపూర్‌లో స్వామివారి ఉత్సవాలు వర్షాకాలంలో జరిగేవి. ఈ ఉత్సవాలలో పాల్గొనేందుకు దూరతీరాల నుంచి వచ్చి పాల్గొనే భక్తులతో క్షేత్రమంతా కిక్కిరిసిపోయేది. అప్పట్లో ఆలయ ప్రవేశార్హత లేక కేవలం ఆలయంపై వుండే కలిశాన్ని చూసేందుకు వచ్చి దర్శనం చేసుకుని వెళ్ళే దళిత కులస్తుల ఇక్కట్లు మరీ ఎక్కువగా వుండేవి. వారు విశ్రాంతి తీసుకునేందుకు, బసచేసేందుకు ఏర్పాట్లూ లేవు. వారి ఇబ్బందులను గమనించిన గాడ్గే బాబా భక్తులు, ప్రజల సహకారాలను అర్థించి అక్కడ చొక్క మేళా పేరుతో ఓ ధర్మశాల నిర్మించారు. దళిత భక్తుల కోసం కట్టించిన తొలి ధర్మశాలగా ఇది ప్రఖ్యాతి పొందింది.
సంచార సన్యాసిగా ఏ గ్రామానికి వెళ్తే ఆ గ్రామంలోని మురికిని, చెత్తను చీపురుతో శుభ్రపరిచేవారు. ఆయన పరిశుభ్రతకే తన జీవితాన్ని అంకితం చేసినవ్యక్తిగా పేరు పొందారు. తన భక్తులకు పరిశుభ్రత ద్వారానే భగవత్సేవ చేయమని ప్రబోధం చేసేవారు. కొన్నేళ్లు గడిచాకా గ్రామగ్రామాలలో అపరిశుభ్రతను రూపుమాపి, శుభ్రపరిచేందుకు చీపురు దండును నెలకొల్పాడు. బాబా స్థాపించిన చీపురుదండులో కృషిచేసినవారిలో ఎందరో తదనంతర కాలంలో రచయితలుగా, పత్రికా సంపాదకులుగా, రాజకీయ నాయకులుగా ఎదిగి ఆయన భావజాలానికి ప్రత్యక్ష పరోక్ష వ్యాప్తిని కల్పించారు. ఎక్కడ స్వచ్చత ఉంటుందో అక్కడ పరమాత్మ ఉంటాడు అనేది గాడ్గే ప్రబోధించేవారు. గంగానది పూర్తి పరిశుభ్రతా మరియు దానిని కాలుష్య రహిత నదిగా చూడాలనేది ఆయన కల కూడా!
చిన్నతనంలోనే తండ్రిని తాగుడు కారణంగా పోగొట్టుకున్న గాడ్గే బాబాపై వ్యసనాలపై వ్యతిరేకత జీవితాంతం కొనసాగింది. తన కీర్తనల ద్వారా మద్యపానం, ధూమపానం, జూదం వంటి దుర్వ్యసనాలకు వ్యతిరేకంగా చైతన్యాన్ని ప్రజల్లో వ్యాపింపజేశారు. తాగుడు వ్యసనం కుటుంబాల ఆర్థిక స్థితిని, వ్యక్తి ఆరోగ్యస్థితిని, మానసికస్థితిని ఎలా దెబ్బతీస్తుందో మనస్సుకు హత్తుకునేలా వివరించేవారు. తాగి ఇంటికి వస్తే తండ్రినైనా కొట్టి మాన్పించమని ఆయన ప్రబోధం.
దేబూజీ ఝింగ్‌రాజీ జానోర్కర్ సంత్ గాడ్గే మహరాజ్‌గా, గాడ్గే బాబాగానూ సుప్రఖ్యాతుడైన సాధువు, సంఘసంస్కర్త. సంచార భిక్షువు. మహారాష్ట్రవ్యాప్తంగా వున్న తన భక్తుల సహకారం తీసుకుని వారంవారీ పండుగలు నిర్వహించేవారు. గ్రామాలలో శుభ్రత, తోటివారికి సాయపడే లక్షణం, సేవ వంటివాటిని ప్రచారం చేస్తూండేవారు. భారతదేశవ్యాప్తంగా వివిధ రాజకీయ పక్షాలూ, సేవాసంస్థలు ఆయనను స్ఫూర్తిగా స్వీకరిస్తూన్నారు.
దేవూజీ సన్యాసాశ్రమాన్ని స్వీకరించాకా రంగురంగుల పీలికలను కలిపికట్టుకునేవారు. ఆయన భిక్షను స్వీకరించే మట్టిపాత్ర తలపై పెట్టుకుని తిరుగుతూండడంతో ఆయనను గాడ్గే బాబాగానూ, గాడ్గే మహరాజ్ గానూ పిలిచేవారు. గ్రామాల్లో సంచరిస్తూ భిక్షను స్వీకరించడమే కాక వారికి స్వయంగా రచించిన కీర్తనలను ఆలపిస్తూ ప్రజల్లో ఆధ్యాత్మిక సాంఘిక విషయాల పట్ల చైతన్యం రేకెత్తించేవారు.
ఇళ్ళులేని, ఆధారంలేని వృద్ధులను ఆదరించేందుకు వృద్ధాశ్రమాలు నిర్మించారు. సమాజం నుంచే కాకుండా అత్యంత సన్నిహితుల నుంచి కూడా దూరమై దారునమైన వివక్షను అనుభవిస్తున్న కుష్ఠురోగులకు సేవచేసేందుకు గాడ్గే బాబా కుష్ఠురోగులకు సేవాశాలలు నిర్మించి వారికి సేవాకార్యకలాపాలు చేపట్టారు.
విద్యాభ్యాసమే సమాజంలోని మూఢత్వానికి, వెనకబాటుతనానికి విరుగుడు కాగలదని నమ్మే బాబా తన భక్తులిచ్చిన విరాళాలను వినియోగించి అనేక పాఠశాలలు, వసతి గృహాలు నిర్మించారు. వందకు పైగా పాఠశాలలను ఆయన నెలకొల్పారు.
బాబా తన పర్యటలనలో జంతుబలులను ఖండించేవారు. సంతానం కలిగినపుడు ఇచ్చే జంతుబలులను ఉద్దేశించి ఒక జీవి పుట్టుక సందర్భంగా ఇంకో జీవిని బలి ఇవ్వడం ఎంత వరకు సబబు అని ప్రశ్నించేవారు.
గ్రామంలో ప్రభుత్వ ప్రాథమిక పాఠశాలలు ఆరు, ప్రైవేటు ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి, మాధ్యమిక పాఠశాల‌లు తవణంపల్లెలో ఉన్నాయి.సమీప జూనియర్ కళాశాల తవణంపల్లెలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు చిత్తూరులోనూ ఉన్నాయి. సమీప వైద్య కళాశాల తిరుపతిలోను, మేనేజిమెంటు కళాశాల, పాలీటెక్నిక్‌లు చిత్తూరులోనూ ఉన్నాయి.
సమీప అనియత విద్యా కేంద్రం తవణంపల్లెలోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు చిత్తూరు లోనూ ఉన్నాయి.
తవనంపల్లె పుత్తూరులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది.